**รายงานการประชุมสภา อบต.ปันแต**

**สมัยสามัญ สมัยที่ 3 ประจำปี พ.ศ. 2563 (ครั้งที่ 1)**

**วันที่ 13 สิงหาคม 2563**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1234567891011121314151617181920212223242512345678 | **ผู้มาประชุม**นายสนิท เรืองเพชรนายถาวร ยอดกลิ่นนายโกวิท สงชูนายเยื้อง หนูคงนายโสภณ อภัยรัตน์นายสุทัศน์ หนูจีนเส้งนางสาวจริยา แก้วนพรัตน์นายสมบัติ ขำนุ้ยนายสมพล ทองโอนนายพฤติพงค์ เส้งเอียดนายวิรัตน์ พงศาปานนายอรัญ ชูปานนายคล่อง ทองเย็นนายเฉลิม นาคเกลี้ยงนายคำนึง ขุนณรงค์นายธนโชติ ฤทธิรงค์นายเจษฎา บัวทองนายอติชาติ อภัยรัตน์นางสุพาณี เกื้อชูนางสุภาวดี คงไข่ศรีนางขวัญเรือน แก่นทองนายจำรัส สังข์หนูนายมานิตย์ อ่อนทองนายณรงค์ สงวนทองนายสมปอง หลักไชย **ผู้เข้าร่วมประชุม**นายสาโรจน์ บุญเรืองขาวนายเอกชัย รักปานนายภิญโญ หนูมากนายสมโชติ เพชรจันทร์นายอำมร คำทองนายประเสริฐ หนูมากนายเนติพันธ์ แจ้งจุลนางวิภาภรณ์ นวลสิงห์ | ประธานสภา ฯรองประธานสภาฯส.อบต. ม.1ส.อบต. ม.1ส.อบต. ม.2ส.อบต. ม.3ส.อบต. ม.3ส.อบต. ม4ส.อบต. ม.4ส.อบต. ม.5ส.อบต. ม.6ส.อบต. ม.6ส.อบต. ม.7ส.อบต. ม.7ส.อบต. ม.8ส.อบต. ม.8ส.อบต. ม.9ส.อบต. ม.9ส.อบต. ม.10ส.อบต. ม.10ส.อบต. ม.11ส.อบต. ม.12ส.อบต. ม.12ส.อบต. ม.13ส.อบต. ม.13นายก อบต.ปันแตเลขานุการสภาฯเลขานุการนายก ฯรองนายก อบต.ผอ.กองคลังรองปลัด อบต.ผอ.กองการศึกษาฯหน.สนง.ปลัดฯ | สนิท เรืองเพชรถาวร ยอดกลิ่น โกวิท สงชู เยื้อง หนูคง -สุทัศน์ หนีจีนเส้งจริยา แก้วนพรัตน์สมบัติ ขำนุ้ยสมพล ทองโอน -วิรัตน์ พงศาปาน อรัญ ชูปานคล่อง ทองเย็นเฉลิม นาคเกลี้ยงคำนึง ขุนณรงค์ธนโชติ ฤทธิรงค์เจษฎา บัวทองอติชาติ อภัยรัตน์สุพาณี เกื้อชูสุภาวดี คงไข่ศรีขวัญเรือน แก่นทองจำรัส สังข์หนูมานิตย์ อ่อนทองณรงค์ สงวนทอง -สาโรจน์ บุญเรืองขาวเอกชัย รักปานภิญโญ หนูมากสมโชติ เพชรจันทร์อำมร คำทองประเสริฐ หนูมากเนติพันธ์ แจ้งจุลวิภาภรณ์ นวลสิงห์ | **ขอลาการประชุม****ขอลาการประชุม****ขอลาการประชุม** |

-2-

**เริ่มประชุมเวลา 14.18 น.**

 - สมาชิกฯ ครบองค์ประชุม ประธานสภาองค์การบริหารส่วนตำบลปันแต (นายสนิท เรืองเพชร) ขึ้นทำหน้าที่เป็นประธานในที่ประชุม

 - ประธาน ฯ (นายสนิท เรืองเพชร) กล่าวเปิดสมัยการประชุมสภาฯ สมัยสามัญ สมัยที่ 3 ประจำปี พ.ศ. 2563 และดำเนินการประชุมต่อไปตามระเบียบวาระดังต่อไปนี้

**ระเบียบวาระที่ 1** **เรื่องที่ประธานจะแจ้งต่อที่ประชุม**

 **1.1 เรื่องเชิญสมาชิกฯ ร่วมพิธีกุศลศพบุตรของสมาชิกฯ**

**ประธานฯ -** ท่านสมาชิกฯ และท่านผู้เข้าร่วมประชุมทุกท่านครับด้วยบุตรชายของ

**(นายสนิท เรืองเพชร)** นายพฤติพงศ์ เส้งเอียด สมาชิกฯ หมู่ที่ 5 เสียชีวิตลง เมื่อสอง- สามวันที่ผ่านมา องค์การบริหารส่วนตำบลปันแต จึงขอเรียนเชิญบุคลากรทุกฝ่ายเข้าร่วมพิธีสวด

พระอภิธรรมศพในวันศุกร์ที่ 14 สิงหาคม เวลา 17.00 น. ณ บ้านพัก บ้านควนทราย ตำบลแหลมโตนด ฯ

 **1.2 เรื่องกิจกรรมพบปะสังสรรค์ผู้นำท้องถิ่น - ท้องที่**

ประธานฯ - ในวันเสาร์ที่ 29 สิงหาคมนี้ ได้มีการกำหนดจัดกิจกรรมพบปะสังสรรค์

(นายสนิท เรืองเพชร) แลกเปลี่ยนความคิด – ความเห็นและร่วมกิจกรรมภาคการบันเทิง โดยมีกลุ่มเป้าหมาย คือ บุคลากรของ อบต.ปันแต ร่วมกับบุคลากรฝ่ายปกครอง

ท้องที่ตำบลปันแต สถานที่จัดกิจกรรม ณ โรงแรมเขาชันรีสอร์ท อำเภอปากพยูน จังหวัดพัทลุง

 ฯลฯ

**ระเบียบวาระที่ 2** **รับรองรายงานการประชุม (การประชุมสมัยสามัญ สมัยที่ 2 ประจำปี**

 **พ.ศ. 2563)**

ประธานฯ - รายงานการประชุมสภาฯ สมัยสามัญ สมัยที่ 2 ประจำปี พ.ศ. 2563

(นายสนิท เรืองเพชร) เจ้าหน้าที่ฝ่ายเลขานุการสภาฯ ได้จัดทำเสร็จเรียบร้อยแล้ว มีทั้งหมด 7 หน้ากระดาษ หน้าที่ 1 เป็นรายชื่อผู้มาประชุม ไม่มาประชุม และผู้เข้าร่วมประชุม

หน้าที่ 2 เป็นการบันทึกการประชุมระเบียบวาระที่ 1 เรื่องที่ประธานจะแจ้งต่อที่ประชุม และระเบียบวาระที่ 2 เรื่อง

รับรองรายการประชุม ฯ

 - คณะกรรมการตรวจรายงานการประชุมประจำสภา ฯ ซึ่งมีคุณณรงค์ สงวนทอง

เป็นประธานกรรมการฯ ได้ตรวจทบทวนรายงานการประชุมดังกล่าวแล้ว และได้ส่งหนังสือแจ้งผลการตรวจรายงาน

การประชุมให้ผมรับทราบแล้ว โอกาสนี้ขอเรียนเชิญคุณณรงค์ สงวนทอง ได้แจ้งผลการตรวจทบทวนรายงานการ

ประชุมสภาฯ ให้ท่านสมาชิกฯ ได้รับทราบในที่ประชุมนี้นะครับ

**ประธานกรรมการตรวจรายงานการประชุม ฯ** - เรียนท่านประธานฯ และท่านสมาชิกฯ ที่เคารพทุกท่าน กระผมนายณรงค์

(นายณรงค์ สงวนทอง) สงวนทอง ประธานกรรมการตรวจรายงานการประชุมประจำสภาฯ ขอเรียน

 ท่านสมาชิกฯ เพื่อทราบว่าคณะกรรมการตรวจรายงานการประชุมประจำสภาฯ

ได้ทำการตรวจสอบทบทวนรายงานการประชุมสภาองค์การบริหารส่วนตำบลปันแต ซึ่งเจ้าหน้าที่ฝ่ายเลขานุการสภาฯ

ได้จัดพิมพ์ไว้อย่างละเอียดครบถ้วน และได้รายงานให้ท่านประธานสภาฯ รับทราบแล้ว ว่าคณะกรรมการฯ มีความเห็นด้วยเสียงเอกฉันท์ว่าการบันทึกรายงานการประชุมสภาฯ สมัยสามัญ สมัยที่ 2 ประจำปี พ.ศ. 2563 มีความถูกต้อง ครบถ้วนในสาระสำคัญๆ แล้ว จึงขอแจ้งต่อที่ประชุมสภาฯ ได้รับทราบและพิจารณาครับ

-3-

ประธานฯ - ท่านสมาชิกฯ เห็นด้วยกับความเห็นของคณะกรรมการ ฯ ไหมครับ มีท่าน (นายสนิท เรืองเพชร) สมาชิกฯ ท่านใดมีข้อทักท้วงบ้างครับ ไม่มีนะครับ ผมขอมตินะครับ

 ฯลฯ

**มติที่ประชุม** **- รับรองด้วยคะแนนเสียงเอกฉันท์**

**ระเบียบวาระที่ 3** **- กระทู้ถาม**

 - ไม่มี

**ระเบียบวาระที่ 4** **เรื่องที่คณะกรรมการที่สภาฯ ตั้งขึ้นพิจารณาเสร็จแล้ว**

 - ไม่มี

**ระเบียบวาระที่ 5** **เรื่องที่เสนอใหม่**

 **5.1 ญัตติร่างข้อบัญญัติงบประมาณรายจ่ายประจำปีงบประมาณ พ.ศ. 2564**

 **วาระแรก (ขั้นรับหลักการ)**

ประธานฯ - ท่านสมาชิกฯ ครับ การพิจารณาญัตติในระเบียบวาระนี้สำคัญมากต่อการ

(นายสนิท เรืองเพชร) บริหารงานขององค์กรของเรา ท่านสมาชิกฯ ทุกท่านคงได้ศึกษาเนื้อหาสาระใน ร่างข้อบัญญัติฯ ที่ฝ่ายเลขานุการสภาฯ ได้ทำสำเนาจัดส่งไปให้ล่วงหน้าหลายวัน

 แล้วนะครับ

 - ในชั้นการพิจารณาเพื่อรับหลักการแห่งร่างข้อบัญญัติงบประมาณรายจ่ายฉบับนี้

ขอให้ท่านสมาชิกฯ ได้พิจารณาเป็นภาพรวมก่อนนะครับ ส่วนรายละเอียดปลีกย่อยบางรายการ สมาชิกฯ สามารถยื่นคำขอแปรญัตติได้ ในขั้นการพิจารณาของคณะกรรมการแปรญัตติ ในห้วงระยะเวลาต่อจากนี้ไปนะครับ ผมขอเรียนเชิญท่านนายก ฯ ได้นำเสนอญัตติต่อที่ประชุมครับ

นายก ฯ - เรียนท่านประธานฯ ท่านสมาชิกสภาฯ และท่านผู้เข้าร่วมประชุมทุกท่าน กระผม(นายสาโรจน์ บุญเรืองขาว) นายสาโรจน์ บุญเรืองขาว นายกองค์การบริหารส่วนตำบลปันแต ขอเสนอญัตติ ต่อที่ประชุมสภาฯ เพื่อพิจารณาดังนี้ครับ

 - บัดนี้ถึงเวลาที่นายกองค์การบริหารส่วนตำบลปันแต จะได้เสนอร่างข้อบัญญัติ

งบประมาณรายจ่ายประจำปีต่อสภาองค์การบริหารส่วนตำบลปันแตอีกครั้งหนึ่ง ฉะนั้นในโอกาสนี้ กระผมนายกองค์การบริหารส่วนตำบลปันแต จึงขอชี้แจงให้ท่านประธานและสมาชิกทุกท่านได้ทราบถึงสถานะการคลังตลอดจนหลักการและแนวนโยบายการดำเนินงานในปีงบประมาณ พ.ศ. 2564 ดังต่อไปนี้ครับ

**1. สถานะการคลัง**

 **1.1 งบประมาณรายจ่ายทั่วไป ในปีงบประมาณ พ.ศ. 2563 ณ วันที่ 30 มิถุนายน 2563**

 **องค์การบริหารส่วนตำบลปันแตมีสถานะทางการเงิน ดังนี้ ครับ**

 1.1.1 เงินฝากธนาคาร จำนวน 19,725,854.01 บาท

 1.1.2 เงินสะสม จำนวน 6,099,619.66 บาท

 1.1.3 เงินทุนสำรองเงินสะสม จำนวน 8,336,470.59 บาท

-4-

**2. การบริหารงบประมาณ ในปีงบประมาณ พ.ศ. 2563 ณ วันที่ 30 มิถุนายน 2563**

 **(1) รายรับจริง จำนวน 32,835,759.89 บาท ประกอบด้วย**

 - หมวดภาษีอากร จำนวน 145,281.57 บาท

 - หมวดค่าธรรมเนียม ค่าปรับ และใบอนุญาต จำนวน 202,468.40 บาท

 - หมวดรายได้จากทรัพย์สิน จำนวน 40,623.02 บาท

 - หมวดรายได้จากสาธารณูปโภคและการพาณิชย์ จำนวน 916,826.00 บาท

 - หมวดรายได้เบ็ดเตล็ด จำนวน 484,900 บาท

 - หมวดรายได้จากทุน จำนวน - บาท

 - หมวดภาษีจัดสรร จำนวน 12,902,684.65 บาท

 - หมวดเงินอุดหนุนทั่วไป จำนวน 18,142,976.15 บาท

 **(2) เงินอุดหนุนที่รัฐบาลให้โดยระบุวัตถุประสงค์ จำนวน 53,449.00 บาท**

 **(3) รายจ่ายจริง จำนวน 28,063,719.79 บาท ประกอบด้วย**

 - งบกลาง จำนวน 10,235,907.00 บาท

 - งบบุคลากร จำนวน 9,518,003.00 บาท

 - งบดำเนินงาน จำนวน 5,533,879.79 บาท

 - งบลงทุน จำนวน 1,607,690.00 บาท

 - งบรายจ่ายอื่น จำนวน - บาท

 - งบเงินอุดหนุน จำนวน 1,141,240.00 บาท

 **(4) รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์ จำนวน 53,449.00 บาท**

 **(5) รายจ่ายที่จ่ายจากเงินสะสม จำนวน 54,000.00 บาท**

 **(6) รายจ่ายที่จ่ายจากเงินทุนสำรองเงินสะสม จำนวน 204,000.00 บาท**

 **(7) รายจ่ายที่จ่ายจากเงินกู้ - บาท**

นายก ฯ - ท่านประธานฯ และท่านสมาชิกฯ ครับ สำหรับประมาณการรายรับในปี (นายสาโรจน์ บุญเรืองขาว) งบประมาณ พ.ศ. 2564 ขอให้ท่านได้ดูรายละเอียดในเอกสารหน้าที่ 3

 ประกอบไปด้วยนะครับ

**รายได้จัดเก็บเอง ประกอบด้วย**

1. หมวดภาษีอากร รับจริงปี 2562 จำนวน 661,641.55 บาท ประมาณการปี 2563

 จำนวน 452,000บาท

 ประมาณการปี 2564 จำนวน 502.000 บาท

1. หมวดค่าธรรมเนียม ค่าปรับ และใบอนุญาต รับจริงปี 2562 จำนวน 225,477.65 บาท

 ประมาณการปี 2563 จำนวน 266,000 บาท ประมาณการปี 2564

 จำนวน 286,000 บาท

1. หมวดรายได้จากทรัพย์สิน รับจริงปี 2562 จำนวน 75,985.92 บาท

 ประมาณการปี 2563 จำนวน 50,000 บาท ประมาณการปี 2564

 จำนวน 70,000 บาท

-5-

1. หมวดรายได้จากสาธารณูปโภคและการ พาณิชย์ รับจริงปี 2562 จำนวน 1,237,026 บาท

ประมาณการปี 25643 จำนวน 1,200,000 บาท ประมาณการปี 2564

จำนวน 1,300,000 บาท

1. หมวดรายได้เบ็ดเตล็ด รับจริงปี 2562 จำนวน 51,500 บาท ประมาณการปี 2563

จำนวน 100,000 บาท

1. หมวดรายได้จากทุน รับจริงปี 2562 จำนวน - บาท ประมาณการปี 2563 จำนวน 10,000บาท

ประมาณการปี 2564 จำนวน 10,000 บาท

**รายได้ที่รัฐบาลเก็บแล้วจัดสรรให้แก่องค์กรปกครองส่วนท้องถิ่น ประกอบด้วย**

1. หมวดภาษีจัดสรร รับจริงปี 2562 จำนวน 18,181,153.97 บาท ประมาณการปี 2563

 จำนวน 16,682,100 บาท ประมาณการปี 2564 จำนวน 17,164,100 บาท

**รายได้ที่รัฐบาลอุดหนุนให้องค์กรปกครองส่วนท้องถิ่น ประกอบด้วย**

1. หมวดเงินอุดหนุนทั่วไป รับจริงปี 2562 จำนวน 21,215,229.36 บาท ประมาณการปี 2563 จำนวน 22,700,000 บาท ประมาณการปี 2564 จำนวน 22,447,900 บาท

**สรุปรวม** รายรับจริงปี 2562 จำนวน 41,648,014.45 บาท ประมาณปี 2563 จำนวน 41,460,100 บาท

 ประมาณการปี 2564 จำนวน 42,000,000 บาท

นายกฯ - ในเอกสารงบประมาณหน้าที่ 4 เป็นคำแถลงงบประมาณรายจ่าย

(นายสาโรจน์ บุญเรืองขาว) ประกอบงบประมาณรายจ่ายประจำปีงบประมาณ พ.ศ. 2564

 จำแนกได้ดังนี้ครับ

 **- งบกลาง**  จ่ายจริงปี 2562 จำนวน 13,272,915.10 บาท

 ประมาณการปี 2563 จำนวน 13,820,760 บาท

 ประมาณการปี 2564 จำนวน 14,830,842 บาท

 **- งบบุคลากร** จ่ายจริงปี 2562 จำนวน 12,307,688 บาท

 ประมาณการปี 2563 จำนวน 13,716,760 บาท

 ประมาณการปี 2564 จำนวน 13,893,940 บาท

 **- งบดำเนินงาน** จ่ายจริงปี 2562 จำนวน 6,827,100.52 บาท

 ประมาณการปี 2563 จำนวน 9,111,193 บาท

 ประมาณการปี 2564 จำนวน 8,726,038 บาท

 **- งบการลงทุน** จ่ายจริงปี 2562 จำนวน 2,901,440 บาท

 ประมาณการปี 2563 จำนวน 2,872,100 บาท

 ประมาณการปี 2564 จำนวน 2,649,200 บาท

 **- งบเงินอุดหนุน** จ่ายจริงปี 2562 จำนวน 1,932,320 บาท

 ประมาณการปี 2563 จำนวน 1,940,000 บาท

 ประมาณการปี 2564 จำนวน 1,900,000 บาท

**สรุปรวมรายจ่ายจากงบประมาณ จ่ายจริงปี 2562 จำนวน 37,241,463.92 บาท**

 **ประมาณการปี 2563 จำนวน 41,460,100 บาท**

 **ประมาณการปี 2564 จำนวน 42,000,000 บาท**

-6-

นายก ฯ - ประมาณการรายจ่ายประจำปีงบประมาณ พ.ศ. 2564 สามารถจำแนก

(นายสาโรจน์ บุญเรืองขาว) เป็นด้านและแผนงานต่างๆ ได้ดังนี้ ครับ

 **- ด้านบริหารทั่วไป**

 - แผนงานบริหารงานทั่วไป ยอดรวม 11,905,500 บาท

 - แผนงานการรักษาความสงบภายใน ยอดรวม 176,600 บาท

 **- ด้านบริการชุมชนและสังคม**

 - แผนงานการศึกษา ยอดรวม 6,198,458 บาท

 - แผนงานสาธารณสุข ยอดรวม 340,000 บาท

 - แผนงานเคหะและชุมชน ยอดรวม 5,553,600 บาท

 - แผนงานสร้างความเข้มแข็งของชุมชน ยอดรวม 230,000 บาท

 - แผนงานการศาสนาวัฒนธรรมและนันทนาการ ยอดรวม 500,000 บาท

 **- ด้านการเศรษฐกิจ**

 - แผนงานการเกษตร ยอดรวม 1,105,000 บาท

 - แผนงานการพาณิชย์ ยอดรวม 1,160,000 บาท

 **- ด้านการดำเนินงานอื่น**

 - แผนงานงบกลาง ยอดรวม 14,830,842 บาท

 **สรุปยอดรวมงบประมาณรายจ่ายทั้งสิ้น จำนวน 42,000,000 บาท**

นายก ฯ - โดยที่เป็นการสมควรตั้งงบประมาณรายจ่ายประจำปีงบประมาณ พ.ศ. 2564 (นายสาโรจน์ บุญเรืองขาว) อาศัยอำนาจตามความในพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมจนถึงฉบับที่ 7 พ.ศ. 2562 มาตรา 87 จึงตราข้อบัญญัติขึ้นไว้โดยความเห็นชอบของสภาองค์การบริหารส่วนตำบลปันแต และโดยอนุมัติของนายอำเภอควนขนุน ดังต่อไปนี้

 **ข้อ 1.** ข้อบัญญัตินี้ เรียกว่า ข้อบัญญัติงบประมาณรายจ่ายประจำปีงบประมาณ พ.ศ. 2564

 **ข้อ 2.** ข้อบัญญัตินี้ ให้ใช้บังคับตั้งแต่วันที่ 1 ตุลาคม พ.ศ. 2563 เป็นต้นไป

 **ข้อ 3.** งบประมาณรายจ่ายประจำปีงบประมาณ พ.ศ. 2564 เป็นจำนวนรวมทั้งสิ้น 42,000,000 บาท **ข้อ 4.** งบประมาณรายจ่ายทั่วไป จ่ายจากรายได้จัดเก็บเอง หมวดภาษีจัดสรร และหมวดเงินอุดหนุนทั่วไป เป็นจำนวนรวมทั้งสิ้น 42,000,000 บาท

 **ข้อ 5.** งบประมาณรายจ่ายเฉพาะการ จ่ายจากรายได้ - บาท

 **ข้อ 6.** ให้นายกองค์การบริหารส่วนตำบลปันแต ปฏิบัติการเบิกจ่ายเงินงบประมาณที่ได้รับอนุมัติให้เป็นไป

 ตามระเบียบการเบิกจ่ายเงินขององค์การบริหารส่วนตำบล

 **ข้อ 7.** ให้นายกองค์การบริหารส่วนตำบลปันแต มีหน้าที่รักษาการให้เป็นไปตามข้อบัญญัตินี้

นายกฯ - ตามที่ผมในฐานะผู้บริหารได้มอบหมายให้เจ้าหน้าที่จัดทำร่างข้อบัญญัติ

(นายสาโรจน์ บุญเรืองขาว) งบประมาณรายจ่ายประจำปี พ.ศ. 2564 ให้ท่านสมาชิกฯ ได้ศึกษาและพิจารณา ล่วงหน้า และได้เสนอญัตติต่อสภาฯ อีกครั้งเมื่อสักครู่ ผมหวังว่าท่านสมาชิกฯ

คงจะเข้าใจและคงมีมติรับหลักการ เพื่อจะได้พิจารณาต่อไปในวาระที่ 2 และวาระที่ 3 นะครับ ขอบคุณครับ

-7-

ประธานฯ - ครับ ท่านสมาชิกฯ ได้รับฟังสาระสำคัญของร่างงบประมาณรายจ่าย ปี 2564 (นายสนิท เรืองเพชร) ซึ่งเป็นญัตติที่ท่านนายกฯ เสนอให้ท่านสมาชิกฯ พิจารณาในระเบียบวาระนี้ไปแล้ว

 ก่อนจะให้ท่านสมาชิกฯ ได้อภิปราย ผมขออนุญาตขอเชิญท่านผู้อำนวยการ กองคลัง ได้ให้ข้อมูลเพิ่มเติมเกี่ยวกับงานการเงินการคลังตามที่เห็นสมควรนะครับ

ผอ.กองคลัง - เรียนท่านประธานฯ ที่เคารพ กระผมนายอำมร คำทอง ผู้อำนวยการกองคลัง

(นายอำมร คำทอง) ผมขอเรียนครับว่าสำหรับประมาณการรายรับในปีงบประมาณ พ.ศ. 2563

ซึ่งตั้งไว้เป็นเงิน 41 ล้านกว่าบาท ถ้าดูรายรับจนถึงขณะนี้ ผมคิดว่าจนสิ้นปีงบประมาณ รายรับจริงของปี 2563 คงไม่เป็นไปตามเป้าหมาย คือคิดว่าน่าจะรับจริงต่ำกว่าประมาณการ ประมาณ 4 – 5 แสนบาท นะครับ

 ฯลฯ

ประธานฯ - ครับ ปีงบประมาณ พ.ศ. 2563 ประมาณการรายรับไว้ทั้งหมดเป็นเงิน

(นายสนิท เรืองเพชร) 41 ล้านกว่าบาท ขณะนี้ยังไม่ได้ตามเป้าหมาย อีกเดือนกว่าฯ ก็คงได้ยอดรายรับ

 ที่เป็นจริงนะครับ

 - เอกสารร่างงบประมาณรายจ่ายเล่มนี้มีทั้งหมด 48 หน้า ตั้งแต่หน้าที่ 15 – หน้าที่ 48 เป็นรายงานรายละเอียดของประมาณการรายจ่ายงบประมาณรายจ่ายทั่วไป ประจำปีงบประมาณ พ.ศ.2564

 - ท่านสมาชิกฯ ครับ การแสดงรายการค่าใช้จ่ายต่างๆ ตามรูปแบบที่กรมส่งเสริมการปกครองท้องถิ่นกำหนดมีการจำแนกรายจ่ายโดยแบ่งเป็นกลุ่มงาน เป็นหมวด – หมู่ เป็นประเภท เป็นลักษณะงาน ซึ่งดูจะซับซ้อนกันนิดหนึ่งขอให้ท่านสมาชิก ฯ ได้ทำความเข้าใจให้ถูกต้องตรงกันนะครับ อย่างเช่น การจำแนกออกเป็นแผนงานก็จะมีแบ่งเป็น 4 ด้าน รวมแผนงานทั้งหมด 12 แผนงาน ส่วนการจำแนกตามลักษณะงานและค่าใช้จ่ายก็จะมีค่าใช้จ่ายที่เป็นงบกลาง , งบบุคลากร , งบดำเนินงาน , งบลงทุน และงบเงินอุดหนุน และยังมีการแบ่งออกเป็นหมวดค่าใช้จ่าย , ประเภท และรายการค่าใช้จ่ายปลีกย่อยออกไปอีกนะครับ ฯ

 - ผมขอนำปรึกษากับท่านสมาชิก ฯ นะครับว่าในการอภิปรายรายจ่ายต่างๆ ในร่างงบประมาณหากท่านสมาชิกฯ จะกรุณาอภิปรายเรียงเป็นลำดับตามเอกสารหน้าต่างๆ ก็จะเป็นการดีนะครับ

 - ท่านสมาชิกฯ คงเตรียมการในเรื่องที่จะอภิปรายมาล่วงหน้าแล้วนะครับ มาพิจารณาค่าใช้จ่ายต่างๆ เรียงตามลำดับนะครับ เริ่มจากเอกสารหน้าที่ 15 เป็นรายละเอียดประมาณการรายจ่ายตามแผนงานบริหารงานทั่วไปในแผนงานบริหารงานทั่วไปค่าใช้จ่ายส่วนใหญ่จะอยู่ในความรับผิดชอบของสำนักงานปลัดและความรับผิดชอบของกองคลัง ท่านสมาชิกฯ ครับ ขอเรียนว่าในแต่ละแผนงานอาจจะมีส่วนราชการ ที่รับผิดชอบร่วมกันหลายส่วนแล้วแต่ลักษณะงานนะครับ

 ฯลฯ

สมาชิกฯ - กราบเรียนท่านประธาน ฯ ที่เคารพ คณะผู้บริหาร ฯ และเพื่อนสมาชิกฯ ทุกท่าน(นายเจษฎา บัวทอง) ครับ กระผมเจษฎา บัวทอง สมาชิกฯ หมู่ที่ 9 ผมมีประเด็นที่จะอภิปรายในหลาย

 ประเด็นนะครับ ขอเริ่มที่ค่าใช้จ่ายในแผนงานบริหารงานทั่วไป งานบริหารทั่วไป หมวดค่าครุภัณฑ์ รายการค่าจัดซื้อตู้เก็บเอกสาร ปรากฏอยู่ในเอกสารงบประมาณ หน้าที่ 20 ซึ่งเป็นความรับผิดชอบของสำนักงานปลัดฯ ตั้งไว้ 8,000 บาท เพื่อจัดซื้อตู้เก็บเอกสารจำนวน 1 ตู้ ระบุไว้เพียงว่าตู้ทำด้วยไม้ ขนาดสูงไม่น้อยกว่า 95 เซนติเมตร ยาวไม่น้อยกว่า 125 เซนติเมตร แค่นี้แหละครับท่านประธานฯ ผมเห็นว่าน่าจะต้องมีรายละเอียด หรือระบุคุณลักษณะให้มากกว่านี้นะครับ เช่นไม้หนาเท่าไหร่ มีฝาปิดหรือไม่ มีกี่ชั้น อย่างนี้ เป็นต้น

 ฯลฯ

-8-

ประธาน ฯ - ประเด็นนี้ เป็นค่าใช้จ่ายในความรับผิดชอบของสำนักงานปลัด ฯ ขอเชิญท่าน

(นายสนิท เรืองเพชร) หัวหน้าสำนักปลัดฯ ได้อธิบายเพิ่มเติม ครับ

หน.สำนักปลัด - เรียนท่านประธานฯ และท่านสมาชิกฯ ที่เคารพค่ะ งบประมาณที่ตั้งไว้จำนวน

(นางวิภาภรณ์ นวลสิงห์) 8,000 บาท เพื่อที่จะจัดซื้อตู้เก็บเอกสาร จำนวน 1 ตู้ ตั้งราคาตามท้องตลาด

 เนื่องจากไม่มีกำหนดไว้ในบัญชีราคามาตาฐานครุภัณฑ์ เป็นคุณลักษณะที่กำหนดขึ้นโดยเคร่าๆ ให้พอเป็นที่เข้าใจได้ในเบื้องต้น แต่เมื่อถึงเวลาจะจัดซื้อจริงก็จะมีการตั้งคณะกรรมการร่างขอบเขตงานพร้อมกำหนดคุณลักษณะอย่างละเอียดตามความเหมาะสมอีกครั้งหนึ่งนะค่ะฯ

สมาชิกฯ - ท่านประธานฯ ครับ ถ้าจะกำหนดรายละเอียดมากกว่านี้ในเบื้องต้นก็คงไม่ยาก

(นายเจษฎา บัวทอง) นะครับ อย่างเช่น ตั้งไว้เพื่อจัดซื้อเครื่องตัดหญ้า ปรากฏมีรายละเอียดครบถ้วนดี

 ครับ

 - โอกาสต่อไปขอให้พยายามกำหนดให้ได้มากกว่านี้จะเป็นที่เข้าใจดีนะครับ

ประธานฯ - มาพิจารณาดูที่แผนงานบริหารงานทั่วไป งานบริหารงานคลัง ซึ่งเป็นความรับ

(นายสนิท เรืองเพชร) ผิดชอบของกองคลังทั้งหมดทุกค่าใช้จ่ายนะครับ หน้าที่ 21 เป็นเรื่องของเงินเดือน

 และค่าตอบแทน หน้าที่ 24 เป็นค่าใช้จ่ายหมวดครุภัณฑ์ ประเภทครุภัณฑ์คอมพิวเตอร์ อันนี้เป็นคอมพิวเตอร์ที่จะใช้สำหรับกองคลังนะครับ

- สำหรับแผนงานการรักษาความสงบภายใน อยู่ในความรับผิดชอบของสำนักงานปลัดทั้งหมดนะครับ

 ฯลฯ

สมาชิก ฯ - เรียนท่านประธาน ฯ ครับ ตามเอกสารงบประมาณหน้าที่ 27 แผนงานการ (นายเจษฎา บัวทอง) รักษาความสงบภายใน รายการจัดซื้อเรือพลาสติก ร่างงบฯ ตั้งไว้ จำนวน 4 ลำ

 ลำละ 7,900 บาท ผมอยากทราบว่า ณ ปัจจุบันนี้ อบต.ปันแตของเรามีเรือพลาสติกใช้อยู่แล้ว จำนวนกี่ลำครับ เท่าที่เห็นมีเรือของกรมเจ้าท่าหรือไม่ก็ไม่ทราบ มีใช้อยู่ 1 ลำ ส่วนของ อบต.ปันแตเองไม่ทราบมีใช้อยู่ได้เป็นปกติหรือมีเพียงพอแล้วหรือยัง ฯ

ประธานฯ - เรื่องของการป้องกันและบรรเทาสาธารณภัย ท่านรองปลัด ฯ เป็นผู้ดูแลอยู่

(นายสนิท เรืองเพชร) ขอเชิญท่านรองปลัด ฯ ชี้แจงครับ

รองปลัด ฯ - เรียนท่านประธานฯ คณะผู้บริหารฯ และสมาชิกฯ ทุกท่านครับ กระผมรองปลัด

(นายประเสริ,ฐ หนูมาก) องค์การบริหารส่วนตำบล รับผิดชอบดูแลด้านการป้องกันและบรรเทาสาธารณภัย

 อยู่ในปัจจุบัน ขอเรียนทุกท่านได้ทราบว่าเรือพลาสติกของส่วนราชการอื่นที่มีใช้อยู่ในพื้นที่ตำบลปันแต จำนวน 1 ลำ นั้น เป็นเรือของกรมป้องกันและบรรเทาสาธารณภัย ไม่ใช่เรือของกรมเจ้าท่า นะครับ ส่วนอีก 3 – 4 ลำที่มีอยู่ในขณะนี้เป็นเรือของ อบต.ปันแต แต่เป็นเรือที่ได้รับการอนุเคราะห์มาจากภาคเอกชนไม่ได้ขึ้นทะเบียนเป็นครุภัณฑ์ของ อบต. ฯ

ประธานฯ - ต่อไป เมื่อได้จัดซื้อมาเป็นครุภัณฑ์ของ อบต.เองแล้ว ก็ต้องขึ้นทะเบียนเป็น

(นายสนิท เรืองเพชร) ครุภัณฑ์ไว้ตามระเบียบ ฯ และควรจะจัดเก็บไว้ประจำที่สำนักงาน ฯ นะครับ

 - ท่านสมาชิก ฯ ครับ ผมขอพักการประชุมประมาณ 10 นาทีนะครับ

-9-

 **เริ่มประชุมต่อเวลา 15.45 น.**

ประธานฯ - เราหยุดพักการพิจารณาไว้ที่เอกสารหน้าที่ 31 แผนงานการศึกษาฯ นะครับ

(นายสนิท เรืองเพชร) มาพิจารณาต่อนะครับ มีท่านใดจะอภิปรายขอเชิญนะครับ

- เมื่อยังไม่มีท่านใดประสงค์จะอภิปราย ก็ขอมาพิจารณาที่แผนงานเคหะและชุมชนต่อไปนะครับ

 - งบลงทุน หมวดค่าที่ดินและสิ่งก่อสร้าง มีตั้งไว้ทั้งหมด 5 โครงการ โครงการ ที่ 1 โครงการก่อสร้างถนน คสล. สายศาลาอ่านหนังสือพิมพ์ – ตกควน หมู่ที่ 5 โครงการที่ 2 เป็นโครงการบุกเบิกถนนสายใหม่ ชื่อถนนสายต้นไม้ใหญ่โดยวงเล็บไว้ว่า “ อีทอย” เขตหมู่ที่ 4 เชื่อมต่อหมู่ที่ 2 ถนนขนาดกว้าง 4 เมตร ยาว 930 เมตร เป็นถนนบุกเบิกใหม่ไม่ทราบจะมีอะไรติดขัดเป็นอุปสรรคบ้างไหมครับ สมาชิกฯ หมู่ที่ 4 ครับ

สมาชิกฯ - ท่านประธาน ฯ ครับ การเปิดเส้นทางใหม่สายนี้ไม่มีอะไรเป็นอุปสรรคครับ

(นายสมบัติ ขำนุ้ย) มีการยินยอมจากเจ้าของที่ดินครบถ้วนครับ

สมาชิกฯ - เรียนท่านประธานฯ ครับ กระผมนายเจษฎา บัวทอง สมาชิกฯ หมู่ที่ 9

(นายเจษฎา บัวทอง) ขออนุญาตท่านประธานฯ ย้อนกลับไปพิจารณารายการค่าจัดซื้อครุภัณฑ์

คอมพิวเตอร์อีกครั้งนะครับ

ประธานฯ - ครับ อนุญาตครับ

(นายสนิท เรืองเพชร)

สมาชิกฯ - การตั้งงบจัดซื้อเครื่องคอมพิวเตอร์และเครื่องพิมพ์เลเซอร์ของกองคลังตั้งไว้ด้วย

(นายเจษฎา บัวทอง) ผมไม่ติดใจสงสัยแต่ในส่วนของกองการศึกษาฯ ที่ตั้งไว้ว่าจะซื้อเครื่องคอมพิวเตอร์

 โน้ตบุ๊ค 1 เครื่อง รายละเอียดอยู่ในเอกสารหน้าที่ 29 ทำไมต้องใช้โน้ตบุ๊คครับ เพราะคิดว่าความจำเป็นมีไม่มาก นานๆ ครั้งถึงจะใช้ปฏิบัติงานนอกสถานที่ จะมีก็คงใช้สำหรับการจัดการแข่งขันกีฬาประจำปีเท่านั้น

 - กองคลัง ตั้งซื้อเครื่องพิมพ์เลเซอร์ ชนิดสี ส่วนของกองการศึกษาฯ ขอซื้อเครื่องพิมพ์เลเซอร์ชนิดขาวดำ ซึ่งถ้าเปรียบเทียบดูราคามีความแตกต่างกันเพียง 1,100 บาท

 - ผมขอสอบถามว่าทำไมกองการศึกษาฯ จึงต้องการใช้โน้ตบุ๊ค และทำไมกองการศึกษาฯ จึงต้องการใช้เครื่องพิมพ์เลเซอร์ชนิดขาวดา ครับฯ

ผอ.กองการศึกษาฯ - เรียนท่านประธาน ฯ คณะผู้บริหารฯ และสมาชิก ฯ ทุกท่านครับ ตามที่ท่าน(นายเนติพันธ์ แจ้งจุล) สมาชิกฯ หมู่ที่ 9 สอบถามว่าทำไมต้องการซื้อเครื่องคอมพิวเตอร์โน้ตบุ๊คและทำไม

 ถึงต้องใช้เครื่องพิมพ์เลเซอร์ ชนิดขาวดำ

 - ขอชี้แจงว่า ปัจจุบันการเชื่อมต่อข้อมูลต่างๆ กับกรมส่งเสริมการปกครองท้องถิ่น

รวมทั้งเครือข่ายต่างๆ ที่เกี่ยวข้องจำเป็นต้องใช้เครื่องคอมพิวเตอร์ชนิดและรุ่นที่ทันสมัย เพื่อใช้ในการป้อนข้อมูล การรับข้อมูล ผ่านระบบออนไลน์เกือบทั้งหมด ในขณะที่เครื่องคอมพิวเตอร์ที่ใช้อยู่ในปัจจุบันเป็นเครื่องรุ่นเก่า เก็บข้อมูลต่างๆ ไว้เต็มที่แล้วทำให้เป็นอุปสรรคในการปฏิบัติงาน ประกอบกับมีความจำเป็นที่เจ้าหน้าที่ต้องใช้ในการปฏิบัติงานนอกสถานที่ เช่น ใช้ในการฝึกอบรมนอกสถานที่ ใช้ในการป้อนข้อมูลของราชการที่ต้องใช้เวลานอกราชการ เป็นต้น

-10-

 - ส่วนเครื่องพิมพ์เลเซอร์ เหตุที่ต้องการใช้ชนิดขาวดำ เนื่องจากกองการศึกษาฯ ซึ่งโดยปกติก็ต้องรับผิดชอบงานราชการของศูนย์เด็กเล็ก จำนวน 2 ศูนย์ อยู่ด้วยแล้ว มีปริมาณการใช้เป็นจำนวนมาก รวมทั้งมีการขอความร่วมมือขอใช้เครื่องพิมพ์เลเซอร์ของกองการศึกษาฯ อยู่บ่อยมาก ทั้งภายในสำนักงานองค์การบริหารส่วนตำบลเองและงานของการปกครองท้องที่ กำนัน ผู้ใหญ่บ้าน สมาชิกฯ เป็นต้น ส่งผลให้ต้องใช้หมึกพิมพ์เป็นปริมาณมากกว่าปกติ หากใช้เครื่องพิมพ์ชนิดขาวดำจะเป็นการประหยัดค่าใช้จ่ายได้มากกว่าการใช้เครื่องพิมพ์ชนิดสี ครับ

 ฯลฯ

ประธานฯ - ครับ ท่านสมาชิกฯ อภิปรายเปรียบเทียบการตั้งงบจัดซื้อเครื่องพิมพ์เลเซอร์ (นายสนิท เรืองเพชร) ระหว่างชนิดสี กับชนิดขาวดำ ก็ขอเชิญ ผอ.กองคลังได้อธิบายในส่วนของกองคลัง

 ด้วยครับ

ผอ.กองคลัง - เรียนท่านประธานฯ และท่านสมาชิกฯ ครับ สำหรับเหตุที่กองคลังได้ตั้งงบเพื่อ

(นายอำมร คำทอง) จะจัดซื้อเครื่องพิมพ์เลเซอร์ชนิดสี ก็เนื่องจากว่างานเอกสารของกองคลังที่เกี่ยว

 ด้วยการเงิน – การบัญชีและพัสดุมีความจำเป็นต้องแยกแยะข้อมูลในเอกสารชิ้นต่างๆ ให้แจ้งชัดโดยเฉพาะการป้อนข้อมูลส่งให้ส่วนราชการที่เกี่ยวข้องฯ

 - สำหรับเครื่องคอมพิวเตอร์ที่ใช้อยู่ในปัจจุบันนั้นล้าสมัยครับ ใช้งานกับโปรแกรมหรือระบบใหม่ๆไม่ได้ จึงจำเป็นต้องตั้งซื้อใหม่

สมาชิกฯ - ท่านประธานฯ ครับ ค่าใช้จ่ายในแผนงานเคหะและชุมชน ตามเอกสารหน้าที่ (นายเจษฎา บัวทอง) 36 คงจะเป็นในส่วนของกองช่างนะครับ ประเภทรายจ่ายเพื่อให้ได้มาซึ่งบริการ

 รายการค่าจ้างเหมาตัดหญ้าข้างถนนในเขตรับผิดชอบของ อบต. จำนวน 2 คน คนละ 9,000 บาท ใน 1 ปีงบประมาณใช้เงิน 216,000 บาท ผมดูแล้วมันไม่คุ้มค่านะครับ ถ้าเฉลี่ยดูก็จะเท่ากับ ว่าแต่ละหมู่บ้านจะได้งบสำหรับการนี้ หมู่บ้านละ 1,300 กว่าบาทต่อเดือน ฯ

 - อีกประการหนึ่งก็คือว่า คาดว่าหากคนงานตัดหญ้าทั้ง 2 คน ได้เข้ามาทำงานแล้ว แนวโน้มที่จะได้ปรับหรือขอปรับปรุงตำแหน่งเป็นพนักงานจ้างคงมีอยู่สูงนะครับ ซึ่งจะเป็นภาระผูกพันต่อไป ทั้งค่าจ้าง ค่าซื้อเครื่องตัดหญ้า ค่าน้ำมัน ค่าซ่อมแซม เป็นต้น ไม่คุ้มค่าครับผมไม่เห็นด้วย

 - จากเอกสารหน้าที่ 37 หมวดค่าวัสดุ ประเภทวัสดุเชื้อเพลิงและหล่อลื่นตั้งค่าน้ำมันรองรับไว้แล้วครับ จำนวนรวม 150,000 บาท เห็นไหมครับภาระผูกพันต่องบประมาณมีเยอะ

 - ผมคิดว่าถ้าเราตั้งจ่ายเป็นค่าจ้างเหมาเอกชนเป็นคราวๆ ไป โดยระบุระยะทางระบุเนื้องานที่จะจ้างจะเหมาะสมกว่า ประหยัดงบประมาณไปได้มาก

 - ส่วนเอกสารงบประมาณหน้าที่ 38 ประเภทครุภัณฑ์ไฟฟ้าและวัสดุ ตั้งจ่ายเป็นค่าจัดซื้อโคมไฟฟ้าจำนวน 1 โคม ใช้งบถึง 31,000 บาท อันนี้สงสัยครับ อยากทราบว่าเป็นโคมไฟฟ้าชนิดใด มีคุณลักษณะอย่างไรครับ

ประธาน ฯ - ท่านนายกฯ คงพอจะชี้แจงได้นะครับรายการจัดซื้อโคมไฟฟ้า เชิญท่านนายกฯ (นายสนิท เรืองเพชร) ครับ

-11-

นายกฯ - เรียนท่านประธานฯ ครับ ผมขอชี้แจงประเด็นการตั้งจ่ายงบประมาณเพื่อจ้าง (นายสาโรจน์ บุญเรืองขาว) เหมาบริการตัดหญ้าข้างถนนก่อนนะครับ รายการนี้ตั้งไว้ในความรับผิดชอบของ กองช่าง โดยขอจ้างเหมาบริการคนงานตัดหญ้า จำนวน 2 คน เนื่องจากเห็นว่าในห้วงระยะเวลา 1 ปี จะมีการตกแต่งตัดหญ้า ตัดกิ่งไม้ที่อยู่สองข้างถนนแต่ละสายเพียง 2 – 3 ครั้งเท่านั้น ส่วนมาก ก็จะทำการพัฒนาตามวาระโอกาสต่างๆ อย่างวันแม่ วันพ่อ เป็นต้น คณะผู้บริหารฯ จึงมีแนวคิดว่าถ้าจะมีการดำเนินการทำความสะอาด ถากถาง ตกแต่งหญ้า และกิ่งไม้บริเวณข้างๆ ถนนเป็นประจำและต่อเนื่องอยู่ตลอดทั้งปีคงจะดีกว่านี้ เพราะเป็นหน้าที่ขององค์การบริหารส่วนตำบล โดยตรงอยู่แล้ว ถนนสายต่างๆ ในพื้นที่จะได้มีสภาพแวดล้อมที่น่าดูสะอาดและเพิ่มความปลอดภัยในการใช้ยวดยานพาหนะด้วย โดยจะทดลองใช้วิธีจ้างเหมาบุคคลในลักษณะนี้ดูก่อนสักหนึ่งปี หากประสิทธิภาพประสิทธิผลของงานออกมาไม่เป็นที่น่าพอใจ ก็จะใช้วิธีการจัดการอย่างอื่นต่อไปครับ ฯ

 - ส่วนรายการตั้งจ่ายเพื่อจัดซื้อโคมไฟฟ้า ที่ตั้งงบไว้จำนวน 31,000 บาท นั้น

ในเอกสารงบประมาณระบุว่า จำนวน 1 ตัว หรือ 1 โคม อันนี้ผิดพลาดนะครับ ทราบจากเจ้าหน้าที่กองช่างว่าตั้งไว้เพื่อจะซื้อโคมไฟฟ้าสาธารณะอย่างที่ดำเนินการอยู่ในปัจจุบันนี้นะครับ ตั้งวงเงินงบประมาณรวมไว้เพื่อจะได้จัดซื้อเพื่อซ่อมแซมและติดตั้งเป็นครั้งเป็นคราวไป ไม่ใช่จะจัดซื้อเพียง 1 โคมโดยใช้งบประมาณถึง 31,000 บาท เดี๋ยวจะแจ้งเจ้าหน้าที่แก้ไขให้ถูกต้องต่อไป

ประธานฯ - ท่านนายก ฯ ได้ชี้แจงไป 2 ประเด็น สมาชิกฯ คงเข้าใจในวัตถุประสงค์ของการ (นายสนิท เรืองเพชร) ตั้งงบฯ นะครับ ดูต่อไปที่รายจ่ายอื่นๆ นะครับ

สมาชิกฯ - ท่านประธานฯ ครับ ค่าที่ดินและสิ่งก่อสร้างในเอกสารงบประมาณหน้าที่ 39

(นายเจษฎา บัวทอง) ข้อ 2 ตั้งจ่ายเป็นค่าออกแบบ ค่าควบคุมงาน ในเมื่อ อบต.ปันแตของเรามีช่าง

เขียนแบบได้อยู่แล้ว ความสามารถก็มากด้วย ทำไมต้องจ้างเอกชนอีกครับ

และงบที่ตั้งไว้เพียง 5,000 บาท จะพอใช้หรือครับ

นายก ฯ - เรียนท่านประธาน ฯ และท่านสมาชิกฯ ครับ สำหรับค่าจ้างออกแบบ ค่าจ้าง

(นายสาโรจน์ บุญเรืองขาว) สำรวจ ในปีงบประมาณต่อไปยังมีอีกหลายโครงการก่อสร้างที่กำลังประสานขอรับ

 การสนับสนุนงบประมาณ และโดยที่ระเบียบและเงื่อนไขหลักเกณฑ์ของทางราชการที่ได้กำหนดขึ้นใหม่อันเกี่ยวกับมาตรฐานการออกแบบ การสำรวจ และการควบคุมงานก่อสร้าง ทุกหน่วยงาน ทุกท้องถิ่นจำเป็นต้องตั้งจ่ายรายการนี้ โดยเฉพาะท้องถิ่นที่ไม่มีข้าราชการในตำแหน่งวิศวกรผู้เชี่ยวชาญ สำหรับวงเงินงบประมาณที่ตั้งไว้ 5,000 บาท นั้นคงผิดพลาดครับ

สมาชิกฯ - ไปดูร่างงบประมาณ หน้าที่ 40 ครับ ค่าบำรุงรักษาและซ่อมแซมถนนในความ

(นายเจษฎา บัวทอง) รับผิดชอบ ตั้งงบไว้ 300,000 บาท งบนี้ไม่ทราบเพียงพอหรือไม่ ก็เห็นยังคงมี

 ปัญหาอยู่หลายๆ จุด หลาย ๆ สายนะครับ ช่วยดูแลให้ครอบคลุมทั้งพื้นที่นะครับ

 - ดูที่เอกสารหน้าสุดท้าย ตั้งสำรองจ่ายไว้ 400,000 กว่าบาท ไม่ทราบจะใช้กับการดำเนินการป้องกันและแก้ไขปัญหาโรคระบาดในวัว – ควาย ด้วยหรือเปล่า ก่อนหน้านี้ผมเคยเสนอให้ตั้งงบประมาณไว้เพื่อป้องกันและแก้ไขปัญหาโรคระบาดของสัตว์เลี้ยง อย่างโรคปากเท้าเปื่อยเป็นต้นครับ แต่ในเอกสารงบประมาณไม่ได้ตั้งไว้ ไม่ทราบจะดำเนินการได้อย่างไรบ้าง

ประธานฯ - สำหรับงบประมาณเพื่อใช้เป็นค่าจัดซื้อและดำเนินการฉีดวัคซีนป้องกันโรคสัตว์

(นายสนิท เรืองเพชร) โดยเฉพาะวัว – ควาย ถึงแม้ไม่ได้ระบุไว้ในข้อบัญญัติ ฯ ก็สามารถที่จะดำเนินการ ได้นะครับ

-12-

 - พิจารณาถึงหน้าสุดท้าย เสร็จสมบูรณ์แล้ว มีสมาชิกฯ จะอภิปรายในเรื่องนี้เพิ่มเติมอีกไหมครับ ไม่มีแล้วนะครับ ผมขอปิดการอภิปรายและจะขอให้ท่านสมาชิกฯ ลงมติว่าจะรับหรือไม่รับหลักการแห่งร่างข้อบัญญัติ ฯ นี้

 - สมาชิกฯ ท่านใดเห็นสมควรรับหลักการ โปรดยกมือครับ

 - ครับ เห็นควรรับหลักการ 17 คะแนน นะครับ

 ฯลฯ

**มติที่ประชุม** **- รับหลักการแห่งร่างข้อบัญญัติงบประมาณรายจ่ายประจำปีงบประมาณ**

 **พ.ศ. 2564 ด้วยคะแนนเสียงดังนี้**

 **- รับหลักการ จำนวน 17 เสียง**

 **- ไม่รับหลักการ จำนวน 0 เสียง**

 **- งดออกเสียง จำนวน 1 เสียง**

 **- ไม่ออกเสียง (ไม่อยู่ในที่ประชุม) จำนวน 4 คน**

ประธานฯ - เพื่อเตรียมการประชุมต่อในวาระที่ 2 และวาระที่ 3 ในขั้นตอนต่อไปขอให้ท่าน

(นายสนิท เรืองเพชร) สมาชิกฯ ได้เสนอและลงมติว่าจะตั้งคณะกรรมการแปรญัตติจำนวนกี่ท่าน

 หรือผมจะขออนุญาตหารือได้ไหมครับ เพื่อให้เกิดความกระชับ รวดเร็ว และคล่องตัวในการดำเนินการในขั้นตอนแปรญัตติ

 - ผมเห็นว่าตั้งกรรมการแปรญัตติ จำนวนเพียง 3 ท่าน น่าจะเหมาะสม มีใครเห็นเป็นอย่างอื่นไหมครับ หากไม่มีเห็นเป็นอย่างอื่น ก็ตั้งตามจำนวนที่ผมนำปรึกษานะครับ

**มติที่ประชุม** **- เห็นควรให้ตั้งกรรมการแปรญัตติ จำนวน 3 คน**

ประธานฯ - จะให้สมาชิกฯ ท่านใดเป็นกรรมการแปรญัตติบ้าง โปรดเสนอนะครับ

(นายสนิท เรืองเพชร)

สมาชิก ฯ - เรียนท่านประธานฯ ครับ กระผมนายเจษฎา บัวทอง สมาชิก ฯ หมู่ที่ 9

(นายเจษฎา บัวทอง) ผมขอเสนอชื่อ นายมานิตย์ อ่อนทอง สมาชิกฯ หมู่ที่ 12 เป็นกรรมการ

 แปรญัตติ ครับ

 - ขอผู้รับรองด้วยครับ

ประธาน ฯ - มีผู้รับรองถูกต้องนะครับ

(นายสนิท เรืองเพชร)

ประธานฯ - ขอเชิญสมาชิกฯ เสนอชื่อผู้ที่เห็นควรให้เป็นกรรมการแปรญัตติคนต่อไปครับ

(นายสนิท เรืองเพชร)

สมาชิก ฯ - ท่านประธานฯ ที่เคารพ กระผมนายวิรัตน์ พงศาปาน ขอเสนอชื่อนายสมบัติ

(นายวิรัตน์ พงศาปาน) ขำนุ้ย เป็นกรรมการ ฯ ครับ

ประธานฯ - ครับ มีผู้รับรองถูกต้องนะครับ

(นายสนิท เรืองเพชร)

-13-

ประธาน ฯ - ขอเชิญเสนอชื่อกรรมการแปรญัตติคนต่อไปครับ

(นายสนิท เรืองเพชร)

สมาชิกฯ - ท่านประธานฯ ครับ ผมขอเสนอชื่อนายเยื้อง หนูคง สมาชิกฯ หมู่ที่ 1

(นายณรงค์ สงวนทอง) เป็นกรรมการแปรญัตติ ครับ

ประธาน ฯ ขอผู้รับรองครับ มีผู้รับรองครบนะครับ

(นายสนิท เรืองเพชร)

ประธานฯ - มีสมาชิกฯ จะเสนอชื่อสมาชิกฯ ท่านใดเป็นกรรมการแปรญัตติคนต่อไปครับ

(นายสนิท เรืองเพชร) ขอเชิญเสนอครับ

 - ไม่มีการเสนอชื่อผู้ที่เห็นควรเป็นกรรมการแปรญัตติเพิ่มเติมนะครับ

 - เมื่อไม่มีการเสนอชื่อเพิ่มอีก ก็ขอเชิญเจ้าหน้าที่เตรียมการเพื่อลงคะแนนโดย

 การเขียนชื่อ – สกุล ของผู้ถูกเสนอชื่อคนละ 1 ชื่อ นะครับ

 ฯลฯ

**มติที่ประชุม** **- กรรมการแปรญัตติ จำนวน 3 คน ประกอบด้วย**

1. **นายมานิตย์ อ่อนทอง ได้รับเลือก 7 เสียง**
2. **นายเยื้อง หนูคง ได้รับเลือก 6 เสียง**
3. **นายสมบัติ ขำนุ้ย ได้รับเลือก 5 เสียง**

ประธาน ฯ - การประชุมคณะกรรมการแปรญัตติ ครั้งแรก ทางเลขานุการสภาฯ จะเป็นผู้นัด

(นายสนิท เรืองเพชร) ประชุมครับ

 - ส่วนระยะเวลาในการยื่นเสนอคำแปรญัตติ ผมจะขอหารือกับท่านสมาชิกฯ ว่าระยะเวลาที่เหมาะสมควรจะเป็นวันที่ 14 สิงหาคม คือวันพรุ่งนี้ไปจนถึงวันที่ 18 สิงหาคม จำนวน 3 วันทำการ มีสมาชิกฯ เห็นเป็นช่วงเวลาอื่นไหมครับ ไม่มีใครเห็นต่างนะครับ

**มติที่ประชุม** - เห็นควรให้ยื่นเสนอคำขอแปรญัตติ จำนวน 3 วันทำการ เริ่มตั้งแต่วันที่ 14 –

 18 สิงหาคม 2563

ประธาน ฯ - การกำหนดให้คณะกรรมการแปรญัตติ ดำเนินการแปรญัตติให้แล้วเสร็จ ผมขอ (นายสนิท เรืองเพชร) เสนอว่าควรจะเป็นภายในวันที่ 21 สิงหาคม นะครับ

 - ไม่มีสมาชิกฯ เสนอเป็นอื่นนะครับ

 ฯลฯ

**มติที่ประชุม** - เห็นควรให้คณะกรรมการแปรญัตติดำเนินการให้แล้วเสร็จภายในวันที่ 21 สิงหาคม 2563

ประธานฯ - การดำเนินการตามขั้นตอนต่อไป ขอให้ดำเนินการให้แล้วเสร็จตามที่สภาฯ (นายสนิท เรืองเพชร) กำหนด นะครับ

-14-

**ระเบียบวาระที่ 6** **เรื่องอื่นๆ**

รองปลัด ฯ - เรียนท่านประธานฯ และสมาชิกฯ ครับ ผมขอแจ้งประชาสัมพันธ์ถึงการขอ (นายประเสริฐ หนูมาก) เปลี่ยนแปลงแผนการออกปฏิบัติการของศูนย์ซ่อมสร้างเพื่อชุมชน ของวิทยาลัย

 เทคนิคป่าพะยอม ซึ่งกำหนดให้บริการในพื้นที่ตำบลปันแต จำนวน 3 ครั้ง แบ่งพื้นที่ออกให้บริการซ่อมสร้างฟรีทั้งหมด 3 จุดบริการ โดยแต่เดิมนั้นกำหนดจะให้บริการที่วัดสุนทราวาสก่อน แต่วิทยาลัยเทคนิคป่าพะยอมขอเปลี่ยนกำหนดใหม่เป็นให้บริการในโซนพื้นที่หมู่ที่ 3 และหมู่บ้านใกล้เคียงโดยตั้งจุดบริการบริเวณบ้านสำนักกอในวันที่ 15 – 16 สิงหาคมนี้ครับ

 - กำหนดการโดยละเอียดทั้งหมดผมจะมอบให้ท่านสมาชิกฯ นำไปประชาสัมพันธ์ให้พี่น้องประชาชนทราบโดยทั่วกันอีกครั้ง สำหรับในวันที่ 22 สิงหาคม น่าจะให้บริการที่วัดสุนทราวาสนะครับ

 ฯลฯ

สมาชิกฯ - ผมขอนำความเห็นจากที่ประชุมหมู่บ้าน หมู่ที่ 9 มาแจ้งต่อท่านประธานฯ ผ่าน

(นายเจษฎา บัวทอง) ไปถึงท่านนายกฯ และคณะผู้บริหารนะครับ คือปัจจุบันนี้ ยวดยานพาหนะที่ขับขี่

 บนถนนสายบ้านในไร่ – สุนทรา โดยเฉพาะรถจักรยานยนต์ขับขี่เร็วมากเสียงดังด้วย อาจเป็นอันตรายและสร้างความรำคาญให้ชาวบ้านบริเวณนั้นได้โดยง่าย ที่ประชุมหมู่บ้านมีความเห็นและมีความต้องการให้มีการจัดทำลูกระนาดและมีป้ายกำกับเพื่อเตือนให้ผู้ขับขี่รถได้ขับช้าๆ ระมัดระวังให้มากยิ่งขึ้น ฯ

 - ท่านประธาน ฯ ครับ หลุม – บ่อ บนถนนซอยโชคดี บ้านสุนทรา เป็นหลุมเป็นบ่อ ชำรุดมากขึ้นเรื่อยๆ ขอให้ผู้บริหารฯ ช่วยพิจารณาดูด้วยนะครับ แล้วก็ยังมีปัญหาการระบายน้ำของคลอง มาบท่อมตอนปลาย หลังจากมีการขุดลอกปรับปรุงใหม่แล้วชาวบ้านมีความกังวลในเรื่องของการระบายน้ำในฤดูฝนหรือในช่วงน้ำไหลหลาก

 - อีกเรื่องหนึ่งครับ คือคูระบายน้ำคอนกรีตบริเวณบ้านสุนทรา ได้มีการก่อสร้าง มานาน เมื่อก่อนมีฝาปิดเรียบร้อยแต่ปัจจุบันนี้ฝาปิดชำรุดบ้าง ไม่มีบ้าง ทำให้ดิน – ทราย ใบไม้และเศษขยะอื่นๆ เข้าไปอุดตันท่อ น้ำไหลไม่คล่อง ทำให้ตื้นเขินและมีกลิ่นไม่สะอาดรวมทั้งเป็นแหล่งกำเนิดลูกน้ำยุงลายด้วยครับ ฯ

สมาชิกฯ - เรียนท่านประธานฯ ครับ กระผมนายจำรัส สังข์หนู สมาชิกฯ หมู่ที่ 12

(นายจำรัส สังข์หนู) ขอเรียนต่อท่านประธานฯ เพื่อผ่านไปยังท่านนายกฯ และคณะผู้บริหารฯ ครับ

 คือในขณะนี้ถนนสายหารเจ – ทุ่งลาน ชำรุดเป็นหลุมขรุขระ ขับขี่ลำบากและอาจเกิดอุบัติเหตุได้ขอให้ได้พิจารณาซ่อมแซมโดยเร็วนะครับ และยังมีอีก 2 สายครับ ที่ต้องเร่งซ่อมแซม คือซอยบุรินท์และสายซอยโชคดี ครับ ฯ

นายกฯ - ท่านประธานฯ และท่านสมาชิกฯ ครับ ในช่วงที่ผ่านมารถกระเช้าของเราจำเป็น

(นายสาโรจน์ บุญเรืองขาว) ต้องใช้ในการช่วยเหลือโรงเรียนต่างๆ ในการปรับปรุง – ตัดแต่งต้นไม้ เนื่องจาก โรงเรียนปิดการเรียนการสอนมานานพอสมควร กิ่งไม้ – ต้นไม้ต่างๆ ในบริเวณโรงเรียนไม่ได้รับการดูแลเท่าที่ควร จึงได้อนุเคราะห์รถกระเช้าให้ไปช่วยตามที่โรงเรียนร้องขอมา ประกอบกับไฟฟ้าสาธารณะบนถนนสายต่างๆ ชำรุดบ่อยมากต้องซ่อมโดยเร็วในหลายๆ จุด จึงยังไม่ค่อยมีเวลาในการบรรทุกหินทำการซ่อมแซมได้ตามที่ต้องการ ฯ

ประธานฯ - เรื่องอื่นๆ เสร็จแล้วนะครับ สำหรับการพิจารณางบประมาณในวาระที่ 2 และ

(นายสนิท เรืองเพชร) วาระที่ 3 ผมจะมีหนังสือนัดประชุมให้ทราบนะครับ ขอปิดประชุมนะครับ

 เลิกประชุมเวลา 17.15 น.

 ลงชื่อ บันทึกการประชุม

 (นายเอกชัย รักปาน)

 เลขานุการสภา อบต.ปันแต

**รายงานการประชุมสภา อบต.ปันแต**

**สมัยสามัญ สมัยที่ 3 ประจำปี พ.ศ. 2563 (ครั้งที่ 2)**

**วันที่ 3 กันยายน 2563**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 123456789101112131415161718192021222324251234 | **ผู้มาประชุม**นายสนิท เรืองเพชรนายถาวร ยอดกลิ่นนายโกวิท สงชูนายเยื้อง หนูคงนายโสภณ อภัยรัตน์นายสุทัศน์ หนูจีนเส้งนางสาวจริยา แก้วนพรัตน์นายสมบัติ ขำนุ้ยนายสมพล ทองโอนนายพฤติพงค์ เส้งเอียดนายวิรัตน์ พงศาปานนายอรัญ ชูปานนายคล่อง ทองเย็นนายเฉลิม นาคเกลี้ยงนายคำนึง ขุนณรงค์นายธนโชติ ฤทธิรงค์นายเจษฎา บัวทองนายอติชาติ อภัยรัตน์นางสุพาณี เกื้อชูนางสุภาวดี คงไข่ศรีนางขวัญเรือน แก่นทองนายจำรัส สังข์หนูนายมานิตย์ อ่อนทองนายณรงค์ สงวนทองนายสมปอง หลักไชย **ผู้เข้าร่วมประชุม**นายเอกชัย รักปานนายสาโรจน์ บุญเรืองขาวนายสมโชติ เพชรจันทร์นายภิญโญ หนูมาก | ประธานสภา ฯรองประธานสภาฯส.อบต. ม.1ส.อบต. ม.1ส.อบต. ม.2ส.อบต. ม.3ส.อบต. ม.3ส.อบต. ม4ส.อบต. ม.4ส.อบต. ม.5ส.อบต. ม.6ส.อบต. ม.6ส.อบต. ม.7ส.อบต. ม.7ส.อบต. ม.8ส.อบต. ม.8ส.อบต. ม.9ส.อบต. ม.9ส.อบต. ม.10ส.อบต. ม.10ส.อบต. ม.11ส.อบต. ม.12ส.อบต. ม.12ส.อบต. ม.13ส.อบต. ม.13เลขานุการสภาฯนายก อบต.ปันแตรองนายก อบต.เลขานุการนายก ฯ | สนิท เรืองเพชร -โกวิท สงชู เยื้อง หนูคง โสภณ อภัยรัตน์สุทัศน์ หนีจีนเส้งจริยา แก้วนพรัตน์สมบัติ ขำนุ้ยสมพล ทองโอน -วิรัตน์ พงศาปาน อรัญ ชูปานคล่อง ทองเย็นเฉลิม นาคเกลี้ยง -ธนโชติ ฤทธิรงค์เจษฎา บัวทอง - -สุภาวดี คงไข่ศรีขวัญเรือน แก่นทอง -มานิตย์ อ่อนทองณรงค์ สงวนทอง -เอกชัย รักปานสาโรจน์ บุญเรืองขาวสมโชติ เพชรจันทร์ภิญโญ หนูมาก | **ลาประชุม****ลาประชุม****ลาประชุม****ลาประชุม****ลาประชุม****ลาประชุม****ลาประชุม** |

-2-

**เริ่มประชุมเวลา 14.20 น.**

 - สมาชิกฯ ครบองค์ประชุม ประธานสภาองค์การบริหารส่วนตำบลปันแต (นายสนิท เรืองเพชร) ขึ้นทำหน้าที่เป็นประธานในที่ประชุม และดำเนินการประชุมตามระเบียบวาระดังต่อไปนี้

**ระเบียบวาระที่ 1** **เรื่องที่ประธานจะแจ้งต่อที่ประชุม**

ประธาน ฯ - ท่านสมาชิก ฯ และผู้เข้าร่วมประชุมทุกท่านครับ วันนี้ผมมีเรื่องจะแจ้งต่อที่

(นายสนิท เรืองเพชร) ประชุมเพื่อทราบ จำนวน 2 เรื่อง ครับ

* 1. **เรื่องรับสมัครผู้สนใจเข้าร่วมโครงการ 1 ตำบล 1 กลุ่มเกษตรทฤษฎีใหม่**

ประธาน ฯ - สำนักงานเกษตรอำเภอควนขนุนได้ส่งเอกสารประชาสัมพันธ์โครงการ 1 ตำบล (นายสนิท เรืองเพชร) 1 กลุ่มเกษตรทฤษฎีใหม่ มาเพื่อแจ้งให้เกษตรกรที่สนใจเข้าร่วมโครงการ โดยแบ่ง ผู้สมัครเข้าร่วมโครงการเป็น 2 กลุ่ม คือ กลุ่มเกษตรกรและกลุ่มแรงงาน เปิดรับสมัครตั้งแต่บัดนี้จนถึงวันที่ 9 กันยายน 2563

 - สำหรับคุณสมบัติของผู้สมัครเข้าร่วมโครงการกลุ่มแรกคือกลุ่มเกษตรกร ทฤษฎีใหม่ ประกอบด้วย 1. เกษตรกรที่ขึ้นทะเบียนกับกระทรวงเกษตรและสหกรณ์ หรือเกษตรกรทั่วไป หรือทายาทเกษตรกร หรือแรงงานคืนถิ่น หรืออาสาสมัครเกษตรกรในสังกัดกระทรวงเกษตรและสหกรณ์

 2. อายุ 18 – 60 ปี สัญชาติไทย

 ฯลฯ

* 1. **เรื่องการขออนุญาตนำเสนอโครงการเพื่อการพัฒนาท้องถิ่น**

ประธานฯ - สำนักส่งเสริมการบริการวิชาการและภูมิปัญญาชุมชน มหาวิทยาลัยทักษิณ

(นายสนิท เรืองเพชร) วิทยาเขตพัทลุง แจ้งว่าตามที่มหาวิทยาลัยทักษิณ ได้จัดทำบันทึกข้อตกลง เรื่อง

 โครงการจ้างงานประชาชนที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 (COVID-19) กับสำนักงานปลัดกระทรวงการอุดมศึกษา ฯ เพื่อดำเนินโครงการจ้างงาน “ อาสาสมัครชุมชน ” สู้ภัยโควิด จำนวน 325 อัตรา โดยมีวัตถุประสงค์เพื่อรองรับผู้ที่ว่างงานจากสถานการณ์ COVID-19 เสริมสร้างศักยภาพให้กับกำลังแรงงานสมัยใหม่ และส่งเสริมการพัฒนาทักษะการทำงานในด้านต่างๆ ให้แก่แรงงาน ซึ่งตามแผนการดำเนินงานกำหนดให้อาสาสมัครชุมชนในแต่ละพื้นที่ สำรวจข้อมูลพื้นฐาน ข้อมูลทรัพยากร และผลิตภัณฑ์ในชุมชน เพื่อนำไปวิเคราะห์และจัดทำเป็นโครงการเชิงสังคมและโครงการเชิงเศรษฐกิจ เพื่อการพัฒนาท้องถิ่น ดังที่ทราบนั้น

 - เพื่อให้การดำเนินโครงการเป็นไปด้วยความเรียบร้อย มหาวิทยาลัยทักษิณ ได้ขออนุญาตให้อาจารย์ที่ปรึกษาประจำตำบล พร้อมด้วยอาสาสมัครชุมชนตำบลปันแต เข้าร่วมนำเสนอโครงการเพื่อการพัฒนาท้องถิ่นในการประชุมสภาองค์การบริหารส่วนตำบลในวันนี้ด้วยครับ

**ระเบียบวาระที่ 2** เรื่องรับรองรายงานการประชุม

 - ไม่มี

**ระเบียบวาระที่ 3** กระทู้ถาม

 - ไม่มี

**ระเบียบวาระที่ 4** เรื่องที่คณะกรรมการที่สภาฯ ตั้งขึ้นพิจารณาเสร็จแล้ว

 4.1 เรื่องผลการพิจารณาแปรญัตติร่างข้อบัญญัติงบประมาณรายจ่าย ฯ

-3-

ประธานฯ - ตามที่สภา ฯ ได้กำหนดให้มีการยื่นคำขอแปรญัตติร่างข้อบัญญัติงบประมาณราย

(นายสนิท เรืองเพชร) จ่ายประจำปีงบประมาณ พ.ศ. 2564 ตั้งแต่วันที่ 14 – 18 สิงหาคม 2563

 พร้อมกับกำหนดให้คณะกรรมการแปรญัตติดำเนินการประชุมพิจารณาคำขอแปรญัตติและพิจารณาร่างข้อบัญญัติให้แล้วเสร็จภายในวันที่ 21 สิงหาคม 2563 ดังที่ทราบแล้วนั้น บัดนี้คณะกรรมการแปรญัตติได้ดำเนินการประชุมและพิจารณาเสร็จแล้วตามเอกสารที่ทางฝ่ายเลขานุการสภาฯ ส่งแจ้งให้สมาชิกฯ และผู้เกี่ยวข้องทราบแล้วนั้น

 - ผมขอเรียนเชิญท่านประธานคณะกรรมการแปรญัตติ ได้รายงานผลการพิจารณา ต่อสภาฯ เพื่อรับทราบอีกครั้งหนึ่งครับ

ประธานกรรมการแปรญัตติ ฯ - เรียนท่านประธานฯ และท่านสมาชิกฯ ที่เคารพทุกท่านครับ กระผมนายมานิตย์

(นายมานิตย์ อ่อนทอง) อ่อนทอง ในฐานะประธานคณะกรรมการแปรญัตติร่างข้อบัญญัติงบประมาณ รายจ่าย ประจำปีงบประมาณ พ.ศ. 2564 ขอนำเรียนเพื่อทุกท่านในที่ประชุมได้รับทราบว่า คณะกรรมการแปรญัตติที่สภาฯ ตั้งขึ้น จำนวน 3 คน ได้ประชุมพิจารณาร่างข้อบัญญัติงบประมาณรายจ่าย ประจำปีงบประมาณ พ.ศ. 2564 พร้อมกับพิจารณาคำขอแปรญัตติร่างข้อบัญญัติงบประมาณ จำนวน 1 ท่าน 2 รายการ เมื่อวันที่ 20 สิงหาคมที่ผ่านมา โดยการประชุมเริ่มตั้งแต่เวลา 11.03 น. และประชุมแล้วเสร็จเมื่อเวลา 11.50 น.

 **- โดยที่ประชุมมีความเห็นสรุปได้ดังนี้ครับ**

 **1. การพิจารณาคำขอแปรญัตติฯ**

 - มีสมาชิกสภาองค์การบริหารส่วนตำบลปันแต ยื่นเสนอคำขอแปรญัตติ จำนวน 1 ท่าน คือ นายเจษฎา บัวทอง สมาชิกฯ จากหมู่ที่ 9 ยื่นคำขอแปรญัตติ จำนวน 2 รายการ ดังนี้ครับ

 1. ขอตัดงบประมาณทั้งจำนวน รายการเงินสวัสดิการค่าเช่าบ้านของพนักงานส่วนตำบล งบประมาณตั้งไว้ 48,000 บาท

 - คณะกรรมการแปรญัตติทั้ง 3 คน มีมติเป็นเอกฉันท์ ไม่เห็นด้วยกับคำขอแปรญัตติ โดยเห็นควรให้คงไว้ตามร่างเดิม

 - ผู้ขอแปรญัตติ (นายเจษฎา บัวทอง) ขอสงวนคำแปรญัตติ

 2. ขอตัดงบประมาณรายการค่าจ้างเหมาตัดหญ้าข้างถนนในเขตรับผิดชอบขององค์การบริหารส่วนตำบลปันแต จากเดิมจำนวน 2 คน คนละ 9,000 บาท ต่อเดือน ให้เหลือจำนวน 1 คน คนละ 9,000 บาทต่อเดือน

 - คณะกรรมการแปรญัตติ มีมติเป็นเอกฉันท์ ไม่เห็นด้วยกับคำขอแปรญัตติ โดยเห็นควรให้คงไว้ตามร่างเดิม

 - ผู้ขอแปรญัตติ (นายเจษฎา บัวทอง) ขอสงวนคำแปรญัตติ

 **2. การพิจารณาเนื้อหาสาระโดยทั่วไปของร่างข้อบัญญัติฯ**

 - คณะกรรมการแปรญัตติได้ทบทวนดูรายละเอียดต่างๆ ในร่างข้อบัญญัติงบประมาณรายจ่ายฉบับดังกล่าวนี้แล้วอย่างรอบคอบ ครบถ้วน ทุกแผนงาน ทุกรายการ ทั้งประมาณการรายรับ ประมาณการรายจ่าย พร้อมทั้งข้อความต่างๆ ทั้งหมด คณะกรรมการ ฯ มีความเห็นว่ามีความถูกต้อง ครบถ้วนสมบูรณ์ ไม่มีการแก้ไขหรือเพิ่มเติมข้อความใดๆ ครับ

 ฯลฯ

-4-

ประธานฯ - ท่านสมาชิกฯ ได้รับทราบผลการพิจารณาของคณะกรรมการแปรญัตติแล้ว

(นายสนิท เรืองเพชร) มีความคิดเห็นอย่างไรบ้าง ขอให้สอบถามนะครับ

- หากไม่มีท่านผู้ใดสอบถามเพิ่มเติม ก็ถือว่าที่ประชุมสภาฯ ได้รับทราบแล้ว นะครับ

 ฯลฯ

**มติที่ประชุม** **- รับทราบ**

**ระเบียบวาระที่ 5** **เรื่องที่เสนอใหม่**

 5.1 ญัตติร่างข้อบัญญัติงบประมาณรายจ่ายประจำปีงบประมาณ พ.ศ. 2564

 (วาระที่ 2 และวาระที่ 2 )

ประธานฯ - ท่านสมาชิกฯ และท่านผู้บริหาร ฯ ได้รับทราบจากระเบียบวาระที่ 4 แล้ว

(นายสนิท เรืองเพชร) นะครับ ว่าในห้วงระยะเวลาที่สภาฯ ได้กำหนดให้มีการยื่นเสนอคำขอแปรญัตติ

 คือวันที่ 14 – 18 สิงหาคม ที่ผ่านมา มีสมาชิกสภาองค์การบริหารส่วนตำบลปันแต 1 ท่าน คือคุณเจษฎา บัวทอง สมาชิก ฯ หมู่ที่ 9 เสนอคำขอแปรญัตติตัดลดงบประมาณรายจ่าย จำนวน 2 รายการ คือ รายการเงินสวัสดิการค่าเช่าบ้านของพนักงานส่วนตำบล และรายการค่าจ้างเหมาตัดหญ้าข้างถนนในเขตรับผิดชอบขององค์การบริหารส่วนตำบลปันแต และเมื่อคณะกรรมการแปรญัตติพิจารณาแล้ว คณะกรรมการแปรญัตติทั้ง 3 ท่าน มีมติไม่เห็นด้วยกับคำขอแปรญัตติของท่านสมาชิก ฯ ทั้ง 2 รายการ และโดยที่ผู้ขอแปรญัตติ คือ คุณเจษฎา บัวทอง ได้ขอสงวนคำแปรญัตติไว้ ทั้ง 2 รายการค่าใช้จ่าย ก่อนที่จะให้ที่ประชุมสภาฯ ได้พิจารณา ผมจะอนุญาตให้สมาชิกฯ ผู้ยื่นคำขอแปรญัตติและได้ขอสงวนคำแปรญัตติไว้ ได้อภิปรายในเหตุผลความจำเป็นรวมทั้งข้อมูลรายละเอียดต่างๆ ที่เกี่ยวข้องให้ท่านสมาชิกฯ ได้พิจารณาต่อไป โดยอนุญาตให้อภิปรายและลงมติเรียงตามลำดับ นะครับ

 - ขอเชิญคุ*ณเจษฎา บัวทอง ครับ*

*สมาชิกฯ - เรียนท่านประธานฯ และท่านสมาชิกฯ ที่เคารพ กระผมนายเจษฎา บัวทอง*

*(นายเจษฎา บัวทอง) สมาชิกฯ จากหมู่ที่ 9 ผมได้ขอสงวนคำแปรญัตติ ขอตัดลดงบประมาณรายจ่าย*

 *ประจำปีงบประมาณ พ.ศ. 2564 ในค่าใช้จ่ายที่ตั้งไว้เพื่อจ่ายเป็นค่าเช่าบ้านให้แก่พนักงานส่วนตำบล จำนวน 1 อัตรา ตั้งงบไว้ 48,000 บาท ตั้งไว้ในแผนงานการศึกษาฯ ซึ่งก็คงเป็นรายจ่ายค่าเช่าบ้านให้แก่พนักงานส่วนตำบลที่สังกัดกองการศึกษาฯ นะครับ ผมขอตัดงบรายการนี้หมดทั้งจำนวนนะครับ*

 *- ท่านประธานฯ ครับ สำหรับงบประมาณที่ตั้งไว้เพื่อจ่ายเป็นค่าเช่าบ้านแก่พนักงานส่วนตำบล กระผมได้อภิปรายมาหลายครั้งหลายคราแล้ว มีสมาชิกฯ และพนักงานเจ้าหน้าที่เห็นด้วยกับผมหลายคน ผมขอเรียนท่านประธานฯ และท่านสมาชิกฯ ว่าตั้งแต่ผมได้อภิปรายขอแปรญัตติตัดลดงบประมาณรายการนี้มาเป็นเวลา 2 – 3 ปีติดต่อกัน ปรากฏมีพนักงานส่วนตำบลที่ใช้สิทธิ์เบิกเงินค่าเช่าบ้านอยู่ก่อนหน้านี้ส่วนมากเขายินยอมไม่ขอสิทธิ์เบิกเงินสวัสดิการค่าเช่าบ้านอีกต่อไปด้วยเหตุผลหลายๆ ประการ แต่ยังคงมีพนักงานส่วนตำบลเพียง 1 ราย ที่ยังขอใช้สิทธิ์เบิกเงินค่าเช่าบ้านดังกล่าวอยู่*

 *- ซึ่งในข้อเท็จจริง ท่านประธานฯ และท่านสมาชิกฯ ก็รับทราบอยู่ว่าพนักงานส่วนตำบลรายดังกล่าวนี้ มีบ้านพักที่อยู่อาศัยซึ่งอยู่ไม่ไกลไปจากที่ทำการ อบต.ปันแตมากนัก อยู่ในเขตติดต่อกับอำเภอควนขนุนนี้แหละครับ ในขณะที่พนักงานส่วนตำบลบางรายมีที่อยู่ต่างจังหวัด หรือมีบ้านพักอยู่ไกลมากกว่าพนักงานส่วนตำบลรายนี้ เขาก็ไม่ขอใช้สิทธิ์เบิกค่าเช่าบ้านทั้งที่เข้ามีสิทธิเบิกได้*

-5-

 *- ท่านประธานฯ ครับ ดังที่ทราบนะครับว่า ตั้งแต่ผมเริ่มอภิปรายและขอแปรญัตติในรายการค่าเช่าบ้านมาต่อเนื่อง 2 – 3 ปี งบประมาณที่ผ่านมา ผมได้รับการทักท้วงจากท่านปลัด ฯ ซึ่งทำหน้าที่เป็นเจ้าหน้าที่งบประมาณ ว่าสมาชิกฯ ไม่สามารถแปรญัตติในรายการค่าเช่าบ้านได้ เพราะเป็นข้อห้ามตามพระราชบัญญัติสภาตำบลและองค์การบริหารส่วนตำบล ฯ ประกอบกับข้อห้ามตามระเบียบกระทรวงมหาดไทยว่าด้วยข้อบังคับการประชุมสภาท้องถิ่นฯ ข้อ 61 ซึ่งผมได้ปรึกษากับนักกฎหมายหลายฝ่ายแล้ว เขายืนยันว่าแปรญัตติได้ครับ ไม่ทราบท่านประธานฯ มีความเห็นอย่างไรครับ แปรญัตติได้ไหมครับ*

*ประธาน ฯ - ครับ แปรญัตติได้ครับ เชิญอภิปรายต่อนะครับ*

*(นายสนิท เรืองเพชร)*

*สมาชิกฯ - ครับ ท่านประธาน ฯ มีความเห็นว่าสามารถขอแปรญัตติได้ ผมขออภิปรายเพื่อ*

*(นายเจษฎา บัวทอง) ขยายความให้ท่านสมาชิกฯ ได้ร่วมพิจารณาลงมติต่อไป ดังนี้ครับ*

 *ฯลฯ*

*ประธาน ฯ - คุณเจษฎา มีเนื้อหาหรือข้อมูลใดเพิ่มเติมไหมครับ*

*(นายสนิท เรืองเพชร) - เมื่อไม่มีแล้วผมขอปิดการอภิปรายสำหรับรายการค่าเช่าบ้านนะครับ ขอให้ สมาชิกฯ ลงมตินะครับ*

*- สมาชิก ฯ ท่านใดเห็นด้วยให้ตัดลดงบประมาณรายการค่าเช่าบ้านตามคำขอแปรญัตติ โปรดยกมือครับ*

- *ครับ มี 9 ท่านนะครับ*

*- สมาชิกฯ ท่านใดเห็นด้วยให้คงไว้ตามร่างเดิมตามมติของคณะกรรมการแปรญัตติ*

*โปรดยกมือครับ*

*- มีสมาชิกฯ เห็นควรให้คงไว้ตามร่างเดิม จำนวน 2 ท่าน*

*- มีสมาชิกฯ งดออกเสียงไหมครับ ครับ มีสมาชิกฯ งดออกเสียง 4 ท่านนะครับ*

***มติที่ประชุม******- เห็นควรให้ตัดลดงบประมาณตามคำขอแปรญัตติ จำนวน 9 เสียง***

***- เห็นควรให้คงไว้ตามร่างเดิม จำนวน 2 เสียง***

***- งดออกเสียง จำนวน 4 เสียง***

 ***- ไม่ออกเสียง (ไม่อยู่ในที่ประชุม) จำนวน 3 คน***

*ประธานฯ - มีการขอสงวนคำแปรญัตติตัดลดงบประมาณรายจ่ายอีกรายการหนึ่งนะครับ คือ*

*(นายสนิท เรืองเพชร) รายการค่าจ้างเหมาตัดหญ้าข้างถนนในเขตรับผิดชอบของ อบต.ปันแต คุณเจษฎา*

 *บัวทอง ได้ยื่นเสนอคำขอแปรญัตติและได้ขอสงวนคำแปรญัตติไว้ด้วยเช่นกัน ขอเรียนเชิญ คุณเจษฎา (นายเจษฎา บัวทอง) อภิปรายให้ความเห็นต่อที่ประชุมสภาฯ ต่อไปเลยนะครับ*

*สมาชิกฯ - เรียนท่านประธานฯ ที่เคารพ กระผมนายเจษฎา บัวทอง สมาชิกฯ หมู่ที่ 9*

*(นายเจษฎา บัวทอง) สำหรับร่างข้อบัญญัติงบประมาณรายจ่ายปี 64 นี้ เราได้รับหลักการมาแล้วและ ผมเองก็ได้อภิปรายแสดงความไม่เห็นด้วยกับรายการงบประมาณที่ตั้งจ่ายเป็นค่าจ้างเหมาตัดหญ้าข้างถนน ซึ่งจะจ้างบุคคล จำนวน 2 คน รับผิดชอบในการดูแลตัดแต่งกิ่งไม้ ตัดหญ้าดูแลความสะอาดสองข้างถนน คงทำไปได้ยากนะครับ ผมเคยเปรียบเทียบเฉลี่ยดูว่าถ้าหาก อบต. จัดสรรงบประมาณเป็นเงินหรือเป็นน้ำมันเชื้อเพลิงไปให้แต่ละหมู่บ้านๆละ ประมาณ 1,300 บาท คงจะสามารถดูแลได้ทั่วถึงกว่า อีกอย่างหนึ่งครับท่านประธานฯ คือจ้างเหมาบุคคลมาทำงานนี่อาจจะทำบ้างไม่ทำบ้างพูดยากนะครับ*

*-6-*

- *ผมจึงได้ยื่นเสนอคำแปรญัตติขอให้ลดจำนวนคนลง จากเดิมจะจ้างเหมาจำนวน 2 คน ผมขอลดลงครึ่งหนึ่ง คือควรจะจ้างเพียงคนเดียว เพื่อจะได้ช่วยงานคู่กับรถกระเช้าซึ่งนายกฯ พูดไว้วันก่อนว่าจ้างเหมามาตัดหญ้าและดูแลช่วยงานพนักงานประจำรถกระเช้าด้วย*

 *- ท่านประธานฯ และเพื่อนสมาชิกฯ ครับ การดูแลความสะอาดการตัดหญ้าตกแต่งกิ่งไม้ข้างๆ ถนน ผมอยากให้เป็นการจ้างเหมาเอกชนให้ดำเนินการเป็นครั้งคราว โดยกำหนดเป็นระยะทาง ความกว้าง หรือพื้นที่ที่ต้องการ ผมคิดว่าจะคุ้มค่ากว่าการจ้างเหมาเป็นรายบุคคลนะครับ ฯ*

 *- ผมจึงอภิปรายและเสนอขอให้สภาฯ ได้พิจารณาลดจำนวนคนที่จะจ้าง จากเดิม 2 คน ขอลดลงครึ่งหนึ่งก็คือขอให้เหลือไว้จ้างเพียง 1 คน ครับ*

 *ฯลฯ*

*ประธานฯ - ก่อนจะให้ท่านสมาชิกฯ ลงมติ ผมเปิดโอกาสให้ท่านนายกฯ ได้ชี้แจงเพิ่มเติม (นายสนิท เรืองเพชร) สำหรับรายการงบประมาณที่ตั้งไว้เพื่อการตัดหญ้าสองข้างถนน*

 *เชิญท่านนายกฯ ครับ*

*นายกฯ - เรียนท่านประธานฯ ที่เคารพ กระผมนายสาโรจน์ บุญเรืองขาว นายกองค์การ*

*(นายสาโรจน์ บุญเรืองขาว) บริหารส่วนตำบลปันแต ขอเรียนให้ท่านสมาชิกฯ ได้ทราบและทำความเข้าใจว่า จำนวนลูกจ้างของ อบต. ที่มีในขณะนี้มีน้อยกว่าท้องถิ่นอื่นมากนะครับ ในขณะที่การดูแลให้การบริการสาธารณะของเราต้องรับผิดชอบเป็นพื้นที่กว้าง ดังนั้นการที่จะจ้างเหมาบุคคลมาปฏิบัติงานช่วยเหลือการบริการด้านต่างๆ ซึ่งไม่ใช่เฉพาะงานตัดหญ้าริมถนนเท่านั้น แต่ยังมีงานอื่นๆ ที่ต้องมอบหมายให้ทำอีกมากนะครับ*

*ประธานฯ - ท่านสมาชิก ฯ และท่านผู้อภิปรายได้รับฟังคำชี้แจงของท่านนายกฯ แล้ว*

*(นายสนิท เรืองเพชร) คุณเจษฎา จะเพิ่มเติมอะไรไหมครับ*

*- ไม่มีนะครับ ผมขอปิดการอภิปราย และขอให้ท่านสมาชิก ฯ ลงมตินะครับ*

 *ฯลฯ*

***มติที่ประชุม******- เห็นควรให้ตัดลดงบประมาณตามคำขอแปรญัตติ จำนวน 3 เสียง***

***- เห็นควรให้คงไว้ตามร่างเดิม จำนวน 7 เสียง***

***- งดออกเสียง จำนวน 4 เสียง***

 ***- ไม่ออกเสียง (ไม่อยู่ในที่ประชุม) จำนวน 4 คน***

*ประธานฯ - ก่อนที่จะขอมติให้ความเห็นชอบหรือไม่เห็นชอบในวาระที่ 3 ผมขอพักการ*

*(นายสนิท เรืองเพชร) ประชุมประมาณ 10 นาทีครับ*

***- เริ่มประชุมต่อเวลา 15.20 น.***

*ประธานฯ - ท่านสมาชิกฯ เข้าห้องประชุมครบองค์ประชุมแล้วนะครับ ทุกท่านคงตัดสินใจ*

*(นายสนิท เรืองเพชร) แล้วนะครับว่าจะลงมติอย่างไร*

 *- เมื่อสมาชิกฯ พร้อมแล้ว ผมในฐานะประธานในที่ประชุมจะขอมตินะครับ*

 *- สมาชิกฯ ท่านใดเห็นชอบให้ใช้เป็นข้อบัญญัติงบประมาณรายจ่ายประจำปีงบประมาณ พ.ศ. 2564 โปรดยกมือครับ*

 *ฯลฯ*

**-7-**

***มติที่ประชุม******- เห็นชอบให้ใช้เป็นข้อบัญญัติงบประมาณรายจ่ายประจำปีงบประมาณ พ.ศ. 2564******ด้วยคะแนนเสียงดังนี้***

 ***- เห็นชอบ จำนวน 17 เสียง***

 ***- ไม่เห็นชอบ จำนวน 0 เสียง***

 ***- งดออกเสียง จำนวน 1 เสียง***

 ***- ไม่ออกเสียง (ไม่อยู่ในที่ประชุม) ไม่มี***

*ประธานฯ - ครับ สภาฯ มีมติเห็นชอบแล้ว ต่อไปก็จะได้เสนอขออนุมัติต่อนายอำเภอนะครับ*

*(นายสนิท เรืองเพชร)*

***ระเบียบวาระที่ 6******เรื่องอื่นๆ***

*ประธาน ฯ - ผมได้รับการประสานจากท่านนายกองค์การบริหารส่วนจังหวัดพัทลุง ให้ช่วย(นายสนิท เรืองเพชร) ประชาสัมพันธ์เชิญชวนพี่น้องประชาชนได้ไปร่วมต้อนรับท่านรองนายกรัฐมนตรี*

 *พล.อ.ประวิทย์ วงษ์สุวรรณ ในช่วงเช้าของวันที่ กันยายนนี้ ณ สนามกีฬากลาง*

*จังหวัดพัทลุง ขอช่วยประชาสัมพันธ์และเชิญชวนด้วยนะครับ*

 *ฯลฯ*

*สมาชิกฯ - เรียนท่านประธานฯ ผ่านไปยังผู้บริหารนะครับ ผมขอหารือและฝากให้ผู้บริหาร*

*(นายณรงค์ สงวนทอง) พิจารณาเรื่องของการบริหารกิจการประปาของ อบต.ปันแต โดยเฉพาะกรณีมีผู้*

 *ทำให้เกิดความเสียหาย เช่น รถไถนา รถบรรทุก เป็นต้น เมื่อมีการทำให้เกิดความชำรุดเสียหายแล้วจะคิดค่าซ่อมแซมจากเขาได้อย่างไรบ้าง*

 *ฯลฯ*

*สมาชิกฯ - เรียนท่านประธานฯ และฝ่ายบริหาร ฯ ครับ ผมวิรัตน์ พงศาปาน สมาชิกฯ*

*(นายวิรัตน์ พงศาปาน) หมู่ที่ 6 ครับ ผมขอแจ้งต่อที่ประชุมและขอเสนอต่อฝ่ายบริหาร ฯ เรื่องความ เดือดร้อนของประชาชน หมู่ที่ 6 และหมู่ที่ 5 ที่อาศัยอยู่บริเวณริมถนนที่ก่อสร้างใหม่ในขณะนี้ มีปัญหาเรื่องของทางเข้าบ้านครับ ระดับถนนที่ก่อสร้างใหม่สูงขึ้น เป็นอุปสรรคต่อการระบายน้ำและการเดินทางเข้า – ออก ของประชาชนที่มีบ้านอยู่บริเวณนั้นนะครับ*

*ฯลฯ*

*ประธานฯ - ครับสำหรับการปรึกษาในเรื่องอื่นๆ นี้คงพอประมาณแล้วนะครับ*

*(นายสนิท เรืองเพชร) - ส่วนการพิจารณาญัตติและข้อราชการต่างๆ ในสมัยการประชุมสมัยนี้ ครบถ้วน*

 *ไม่มีตกค้างแล้วนะครับ*

 *- โอกาสนี้ ผมประธานสภา ฯ ในฐานะประธานในที่ประชุม ผมขอปิดสมัยการประชุมสภาฯ สมัยนี้ ณ บัดนี้ครับ ขอบคุณครับ*

***ปิดประชุมเวลา 16.00 น.***

 *(ลงชื่อ) บันทึกการประชุม*

 *(นายเอกชัย รักปาน)*

 *เลขานุการสภา อบต.ปันแต*